Ophiuchus

↪ Csillagkép-megtestesülés

Fekete

Sárga

## A 13. csillagjegy

Új csillagjegy született, pedig a csillagkép nem ma került fel az égboltra, csak eddig valahogy kimaradt a számításból... A Beavató csillagkép, a Kígyótartó jegyében született első generáció 1994 november 30-a és december 17-e között látta meg a napvilágot. Ők azok, akik kiérdemelték a bebocsáttatást a Nirvánába, közülük kerülnek ki a bölcs gyógyítók, a béke megteremtői, a fényhozók!

A Kígyótartó úgynevezett 'beavató' csillagkép, ami a Tejútra, azaz az Istenek Útjára vezet fel.

Akik ebben az időszakban születnek, nagy lehetőséget kapnak arra, hogy karmájukat végleg teljesítsék, és kilépjenek az örök körforgásból, és akaratuktól függően átléphetnek a nirvánába. A Kígyótartó jegyében születettek birtokolják a gyógyítás ősi tudását, és ha életük során képesek az alsó és felső energiákat kézben tartani, akkor igazi gyógyítóvá válhatnak. A Kígyótartók arra hivatottak, hogy a tudást és az ösztönerőt egyszerre tudják kézben tartani, ami képessé teszi őket magasabb minőségek megismerésére, a „beavatásra”. A Kígyótartók nagy empátiával rendelkeznek, fogékonyabbak a testi-lelki gyógyító munkára.

## Mitológiája

Ez a csillagkép is (több) valós személyt jelöl: Imhotepet, az orvost és főpapot, akit az egyiptomi kultúrában úgy tiszteltek, mint aki a gyógyítás bölcsességét hozta az embereknek. A görög mitológiai megfelelője pedig Aszklépiosz, a gyógyítás és a gyógyhatású szerek istene.

### Aszklépiosz története:

Anyja, a thesszáliai hercegnő, Korónisz szerelme nem volt kitartó Apollón irányába, és a félrelépésről Apollónt tájékoztatta egy varjú. A feldühödött isten megkérte testvérét, Artemiszt, hogy ölje meg Koróniszt. A hercegnő már a halotti máglyán feküdt és Apollón haragjának tüzében égett, amikor az isten megsajnálta gyermekét, hirtelen kivette anyja méhéből meg nem született fiát, és a kentaur Khirón gondjaira bízta a kicsit. Khirón megtanította a gyermek Aszklépioszt a gyógyítás művészetére. Az ifjú szert tett a sebészet, a gyógyhatású készítmények tudományára, megtanult bájitalokat keverni és varázslatokat is tanult. A tehetséges gyógyító Pallasz Athéné istennő egyik kegyeltjeként még ezeknél is nagyobb hatalomhoz jutott. Mikor Perszeusz megölte Medúzát, Athéné két tégelyben gyűjtötte össze a kiömlő vért. Ezeket Aszklépiosznak adta, aki a bal oldali vénákból származó folyadékot gyilkos méregként használta, míg a jobb oldaliakból nyerttel nemcsak betegeket gyógyított, de még a halottakat is életre tudta kelteni.

Azok közt, akiket Aszklépiosz föltámasztott halottaiból, ott találjuk Lükurgoszt, Kapaneuszt és Tündareuszt. Nem tudni, mikor emelt Hádész panaszt Zeusznál, hogy ellopják alattvalóit – Tündareusz, Glaukosz, Hippolütosz vagy Orion föltámasztása után-e? Csak az biztos, hogy Aszklépioszt a vád szerint arannyal megvesztegették, s hogy ezekkel magára vonta Zeusz haragját. A főisten szerint ez a sors és a világegyetem rendjének megváltoztatása volt, amit senki, még ő sem tehet meg, és egy villámcsapással megölte.

De később Zeusz megsajnálta és újból életre keltette Aszklépioszt. Ilyenformán beteljesedett Kheirón leányának, Euippének meggondolatlan jóslata. Euippé ugyanis kijelentette, hogy Aszklépioszból isten lesz, aztán meghal, s utána újból istenséggé válik – hogy ily módon kétszer teljesüljön be a végzete. Aszklépiosz képét – kezében egy gyógyító kígyóval – Zeusz végül a csillagok közé emelte.

## Mint csillagkép

> A Kígyótartó csillagkép bár nem állatövi, mégis az ekliptikának háromszor akkora íve szeli át, mint a vele szomszédos állatövi Skorpiót. Nagy területű csillagkép, az égi egyenlítő két oldalán helyezkedik el. Nevéhez hűen a Kígyó csillagképet két részre osztja, mintha tartaná.
>
>

A Nap égi útja alapvetően az előtt a tizenkét csillagkép előtt vezet el, amelyekről az Állatövi jegyek, vagy asztrológiai jegyek címszó alatt beszélünk. Ezek előtt halad, de érint más csillagképeket is! Például azt a bizonyos Kígyótartót, aki a bal lábával „belegázol” a Nappályába, pontosan a Skorpió szíve, az Antares csillag felett. Látták már ezt a régi görögök is, valamivel 1994 előtt. Történetük szerint a konfliktus úgy kezdődött, hogy Orion, a nagy vadász, addig dicsekedett a legyőzhetetlenségével, míg Gaia megelégelte azt, s elküldte a Skorpiót, csípje meg. A Skorpiónak nem kellett kétszer mondani, Orion pedig meghalt, ahogy ilyenkor szokás. Aszklépiosz, a híres gyógyító (kinek égi mása a Kígyótartó csillagkép) azonban megsajnálta a pórul járt vadászt. Feltámasztotta, és egyúttal rátaposott a Skorpióra. A Kígyótartó tehát több ezer éve „rálép a Skorpió szívére”. Továbbá a csillagkép a tavaszpontból kiindulva, órákban mérve, a Nap évi mozgásával megegyező irányban körülbelül a Bika csillagképpel van ellentétes oldalon, ahol június első felében halad a Nap.

**A Kígyó** maga a Kígyótartó csillagképre van 'feltekeredve' és emiatt eredetileg egy konstellációnak vélték őket. Ez az egyetlen olyan csillagkép, amely két darabból áll, ezek a **Serpens Caput (A kígyó feje)** és a **Serpens Cauda (A kígyó farka)**. A két rész egymással nem szomszédos, mégis egy csillagképet alkotnak.

### Csillagai:

* **α Ophiuchi**, arab neve *Rasalhague (a kígyótartó feje)*: fehér színű, a Naptól mintegy 47 fényévre lévő, másodrendű, fényes változócsillag.
* **β Ophiuchi** - *Kelb Alrai (a pásztor kutyája)*: a fényrendje 2,9 magnitúdó, távolsága 125 fényév.
* **ζ Ophiuchi:** a csillag a közelében szupernóvává alakult nagyobb tömegű csillag lökéshulláma miatt 85 000 km/óra sebességgel mozog. Ezt a tényt a NASA WISE műholdja észlelte, ami infravörös érzékelővel van ellátva. Az eddig vörösnek látszó óriásról kiderült, hogy egy rendkívül masszív, forró kék csillag, amely a Földtől 458 fényév távolságra van, tömege a Napénak hússzorosa, fényessége 65 ezerszerese. Ha nem lenne körülötte porfelhő, a ζ Oph lenne az égbolt legfényesebb csillaga.
* **Barnard-csillag** - *Barnard's Star (Barnard csillaga)*: ennek a kilencedrendű csillagnak van az eddig ismert legnagyobb sajátmozgása, évente mintegy 10,25 ívmásodperc.

## Személyiség

Alapjáraton egy visszafogott, szerethető és odaadó valakiről beszélhetünk. De a helyzet nem ilyen egyszerű. Ophiuchus a három eltitkolt beavató csillagkép egyike, manapság a 13. zodiákus jegyként emlegetik...

### *A misztikus, „baljós” 13-as számról pedig sok mindent hallunk: tervek, helyek megváltozása, pusztulás és földindulás, ismeretlen, váratlan erők...*

A 13-as számtól az emberek jelentős hányada ma is tart, előfordul, hogy magas szállodákban kihagyják a 13. emeletet, vagy az utcában a 13-as számú házat. Lehet, hogy egy 13. zodiákus elfogadása is hiba volt...? Ezoterikus elemzések szerint a 13-as számban hármas hatás érvényesül. A három számban (1, 3, 4) három féle energia rejlik. Az egyes a számok alapja, az ős megtestesítője, az alap, önmagában ez a szám sikerre és megbízhatóságra utal. A hármas a humorosságot, a merészséget szimbolizálja. A négyes a fejlett szociális érzéket jelzi.

Viszont ezek együttállása esetén a következőket jelenti: *uralkodni vágyás,* *agresszivitás, tetszelgés, szeszélyesség, mások szempontjának figyelmen kívül hagyása, dühöngés, bizalmatlanság, erőszak.*A pozitív és negatív tulajdonságok egyaránt jelen vannak benne, de utóbbiakat mindig nagyon igyekezett magában elnyomni, jó mélyre temetni. Talán pont ezzel adott esélyt egy teljesen új személyiség megszületésének. Elméje végül teljesen kettéhasadt.

> *youtube.com/watch?v=u\_ZE1JOXHDs*
>
>

## Képességei

* **Gyógyítás:** *„*Benne van a vérében*”*. Lehet érezni a belőle érkező regeneráló erőket, Ő az, aki szinte *„*belelát*”* a másik lelkébe - ezért is gyógyít olyan könnyedén -, nem a látható jelekből olvas, hanem abból, amit a másik személy nem tud, nem mer közölni. Igazi feltöltődés a vele való kapcsolat szellemi, lelki, de testi szinten is. A kisebb sérüléseket kézrátétellel is be tudja gyógyítani, a nagyobb sérülésekhez szükség lehet az orvostudományára. A feltámasztásra még mindig képes lehet.
* **A kígyók:** Létezik belőlük kicsi és nagy, mérges és ártalmatlan, vagyis az Ő esetében fekete és fehér. Egy a közös bennük, hogy azt teszik amit a „gazdájuk” , Ophiuchus parancsol nekik.

## Képek

**Zodiákus (Barátok?)**
Aries ◆ Tauro ◆ ♊ ◆ ♋ ◆ Leonas ◆ Vergine ◆ Libra ◆ Scorpio ◆ Sagittarius ◆ ♑ ◆ Aquaria ◆ ♓

Orion